ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ για την εφαρμογή του παραρτήματος Χ του κανονισμού υπηρεσιακής κατάστασης (κανονισμός αριθ. 3019/87 του Συμβουλίου της 5.10.1987) Έτος 2000

ΕΙΣΑΓΩΓΗ

Σύμφωνα με το άρθρο 101α του κανονισμού υπηρεσιακής κατάστασης, καθορίζονται στο παράρτημα X, με την επιφύλαξη των άλλων διατάξεων του εν λόγω κανονισμού, οι ειδικές και κατά παρέκκλιση διατάξεις που εφαρμόζονται στους υπαλλήλους που είναι τοποθετημένοι σε τρίτη χώρα.

Βάσει του άρθρου 14 του παραρτήματος X, "Κάθε χρόνο η Επιτροπή υποβάλλει στο Συμβούλιο έκθεση σχετικά με την εφαρμογή του παρόντος παραρτήματος και ιδίως όσον αφορά τον καθορισμό του ποσοστού της αποζημίωσης συνθηκών διαβίωσης σύμφωνα με το άρθρο 10".

Η Επιτροπή από 1.1.1988 έχει εκπονήσει δέκα εκθέσεις οι οποίες αφορούν τις χρονικές περιόδους από Οκτώβριο 1987 έως Δεκέμβριο 1988, 1989, 1990-1991, 1992, 1993, 1994, 1995, 1996, 1997-1998 και 1999.

Σύμφωνα με τις επιθυμίες που εξέφρασε το Συμβούλιο, το 2000 συνεχίστηκαν οι προσπάθειες ανακατανομής του προσωπικού και, όσον αφορά τους διορθωτικούς συντελεστές που εφαρμόζονται στις αποδοχές των υπαλλήλων εκτός Ένωσης, επιλέχθηκε, μετά από πρόσκληση για την υποβολή προσφορών, η εταιρεία AIRINC.

Εξάλλου, μετά την κρίση στα Βαλκάνια, το 2000 οι αρμοδιότητες της Task Force για την ανασυγκρότηση του Κοσσυφοπεδίου ανατέθηκαν στην Ευρωπαϊκή Υπηρεσία Ανασυγκρότησης.

ΚΕΦΑΛΑΙΟ 1: ΓΕΝΙΚΕΣ ΔΙΑΤΑΞΕΙΣ

Αρθρο 1: Προσληψη

Ο αριθμός θέσεων απασχόλησης των εξωτερικών υπηρεσιών, που ανερχόταν σε 693 (συμπεριλαμβανομένων των 5 μετακινούμενων θέσεων) στις 31 Δεκεμβρίου 1999, δεν μεταβλήθηκε, δηλ. δεν αυξήθηκε για το οικονομικό έτος 2000. Στις 31 Δεκεμβρίου 2000, 628 από αυτές τις θέσεις είχαν πληρωθεί στις εξωτερικές υπηρεσίες και 5 μετακινούμενες θέσεις εργάζονταν από την έδρα. Λόγω του σημαντικού χρέους της έδρας προς τις εξωτερικές υπηρεσίες, που οφειλόταν στη διαδικασία που διέπει τις μετακινήσεις των θέσεων απασχόλησης στο πλαίσιο της εκ περιτροπής πλήρωσης των θέσεων, 25 θέσεις δεν μπόρεσαν να πληρωθούν σε αντιπροσωπείες, διότι ήταν πληρωμένες στην έδρα, και 35 θέσεις ήταν πραγματικά κενές στις εξωτερικές υπηρεσίες.

Το 2000, άρχισαν 12 εξωτερικές προσλήψεις επιτυχόντων σε διάφορους γενικούς διαγωνισμούς.

Αρθρο 2: Κινητικοτητα

Περίοδος εκ περιτροπής πλήρωσης θέσεων

Η περίοδος εκ περιτροπής πλήρωσης θέσεων 2000 αφορούσε 175 υπαλλήλους (159 το 1999) οι οποίοι ήταν εγγεγραμμένοι στον πίνακα για εκ περιτροπής πλήρωση θέσεων και αφορούσε:

- 64 μετακινήσεις από αντιπροσωπεία σε αντιπροσωπεία (63 το 1999)

- 62 μετακινήσεις από αντιπροσωπείες προς την έδρα (49 το 1999)

- 12 λήξεις καθηκόντων (12 το 1999)

- 37 υπαλλήλους που παρέμειναν στον τόπο διορισμού τους (35 το 1999).

Η αρχή της εναλλαγής των διορισμών μεταξύ των αντιπροσωπειών και της έδρας τηρήθηκε με:

- 62 μετακινήσεις από αντιπροσωπείες προς την έδρα (49 το 1999)

- 67 μετακινήσεις από την έδρα προς τις αντιπροσωπείες (56 το 1999).

Υπήρξαν ως εκ τούτου 205 μετακινήσεις (έναντι 180 το 1999) στο πλαίσιο της περιόδου εκ περιτροπής πλήρωσης θέσεων 2000. Οι πραγματικές μετακινήσεις κατά το 2000 ανέρχονται συνολικά σε 260.

Ανακατανομή

Στο πλαίσιο της πολιτικής ανασύνταξης του προσωπικού των αντιπροσωπειών και αποκέντρωσης του δικτύου, η Επιτροπή αποφάσισε, στις 18 Ιουλίου 2000, την ανακατανομή 31 θέσεων, δηλ. 26 A, 3 B και 2 C. Οι ανακατανομές έπρεπε να γίνουν από τις επόμενες αντιπροσωπείες:

- για τις θέσεις A: Αγκόλα, Καμερούν, Πράσινο Ακρωτήριο, Κεντροαφρικανική Δημοκρατία, Δημοκρατία του Κονγκό, Ακτή Ελεφαντοστού, Αίγυπτος, Γκάνα, Δημοκρατία Γουινέας, Ινδία, Κένυα, Μάλι, Μαυρίκιος (2 θέσεις A), Μαυριτανία, Ναμίμπια, Νιγηρία, Σομαλία, Σουδάν, Σουαζιλάνδη, Τσαντ, Τόγκο, Τρινιντάντ και Τομπάγκο, Τυνησία, Ουρουγουάη, Ζάμπια και Ζιμπάμπουε

- για τις θέσεις B: Κόστα Ρίκα, Σουαζιλάνδη και Τόγκο

- για τις θέσεις C: Αιθιοπία και Τανζανία.

Σκοπός αυτής της ενέργειας είναι κυρίως να εξισορροπήσει τους ανθρώπινους πόρους και να ενισχύσει τις αντιπροσωπείες που έχουν μεγαλύτερες ανάγκες όσον αφορά καθήκοντα δημόσιας διοίκησης. Αυτές οι ενισχύσεις θα γίνουν με βάση ανάλυση του φόρτου εργασίας των αντιπροσωπειών. Η ανακατανομή θα γίνει σταδιακά από το 2000 έως το 2003. Για να αντιμετωπισθεί καλύτερα ο φόρτος εργασίας στις αντιπροσωπείες όπου θα γίνει ανακατανομή, πραγματοποιήθηκαν επίσης τέσσερις ειδικές ανακατανομές (Τσαντ - Μάλι, Νορβηγία - Λαϊκή Δημοκρατία του Κονγκό, Γενική Διεύθυνση Ανάπτυξης - Τόγκο και Λαϊκή Δημοκρατία του Κονγκό - Κροατία).

Αρθρο 3: Μετεκπαιδευση

Το 2000 οι αποφάσεις μετεκπαίδευσης αφορούσαν 53 υπαλλήλους των εξωτερικών υπηρεσιών οι οποίοι επέστρεψαν στην έδρα σε μία από τις γενικές διευθύνσεις και στις υπηρεσίες των εξωτερικών σχέσεων κατ' εφαρμογή της αρχής της εναλλαγής της τοποθέτησης στο πλαίσιο της πολιτικής για την εκ περιτροπής ανάθεση καθηκόντων.

ΚΕΦΑΛΑΙΟ 2: ΥΠΟΧΡΕΩΣΕΙΣ

Αρθρο 4: Ασκηση καθηκοντων στον τοπο υπηρεσιασ

Στο άρθρο αυτό δεν υπάρχουν σχόλια.

Αρθρο 5: Στεγαση

Το 2000, η ΓΔ Εξωτερικές Σχέσεις συνέχισε την εφαρμογή της πολιτικής της με στόχο να θέτει στη διάθεση των υπαλλήλων εκτός Κοινότητας επιπλωμένες κατοικίες. Καθορίστηκαν στοιχεία αναφοράς κατοικήσιμου χώρου, αριθμού δωματίων και κόστους/m ανά χώρα.

ΚΕΦΑΛΑΙΟ 3: ΣΥΝΘΗΚΕΣ ΕΡΓΑΣΙΑΣ

Αρθρα 6, 7 και 9: Ετησιεσ αδειεσ

Το 2000 τακτοποιήθηκε ο φάκελος

- αφενός, όσον αφορά τη λογιστική καταγραφή, η οποία από το 1998 βασίζεται στις εργάσιμες ημέρες και όχι στις ημερολογιακές και,

- αφετέρου, όσον αφορά τις αιτήσεις μεταφοράς ημερών άδειας στο επόμενο έτος. Σύμφωνα με τις συστάσεις της έδρας, οι υπάλληλοι που είναι τοποθετημένοι σε τρίτες χώρες προσπάθησαν να χρησιμοποιήσουν τα δικαιώματά τους και να μειώσουν τον αριθμό μεταφερόμενων ημερών αδείας.

Ο παρακάτω πίνακας δείχνει σαφώς ότι οι μεταφορές περισσοτέρων από 14 ημερών, και ιδίως μεταξύ 36 και 70 ημερών μειώθηκαν αισθητά μεταξύ 1994/95 και 1999/2000:

>ΘΕΣΗ ΠIΝΑΚΑ>

Αρθρα 8 και 9 παραγραφος 2: Εκτακτη χορηγηση αδειασ αναπαυσησ

Στο πλαίσιο της συνήθους ετήσιας χρήσης, η Επιτροπή αποφάσισε στις 24 Φεβρουαρίου 2000 την κατ' εξαίρεση χορήγηση αδειών ανάπαυσης για το 2000 μόνο για τους τόπους διορισμού όπου οι συνθήκες διαβίωσης κρίθηκαν "ιδιαίτερα δυσχερείς" βασιζόμενη σε παραμέτρους που χρησιμοποιήθηκαν για τον ετήσιο καθορισμό της αποζημίωσης συνθηκών διαβίωσης, και για τους τόπους σε κατάσταση κρίσης.

Η συνέχιση της αυστηρής εφαρμογής των όρων που αναφέρονται στο άρθρο 8 του παραρτήματος Χ εκφράσθηκε με τη χορήγηση του δικαιώματος αυτού για 30 τόπους υπηρεσίας, το 2000 (βλ. παράρτημα Ι) όπως και το 1999. Για τους τόπους σε κατάσταση κρίσης το δικαίωμα αυτό παρέχεται ανάλογα με την πραγματική διάρκεια της κρίσης.

ΚΕΦΑΛΑΙΟ 4: ΚΑΘΕΣΤΩΣ ΑΠΟΔΟΧΩΝ ΚΑΙ ΚΟΙΝΩΝΙΚΑ ΠΛΕΟΝΕΚΤΗΜΑΤΑ

ΤΜΗΜΑ 1: ΚΑΘΕΣΤΩΣ ΑΠΟΔΟΧΩΝ ΚΑΙ ΟΙΚΟΓΕΝΕΙΑΚΑ ΕΠΙΔΟΜΑΤΑ

Αρθρο 10 παραγραφοσ 1: Αποζημιωση συνθηκων διαβιωσησ

Η Επιτροπή αποφάσισε, στις 21 Δεκεμβρίου 1999, σχετικά με τους συντελεστές αποζημίωσης λόγω συνθηκών διαβίωσης για το οικονομικό έτος 2000 όπως αυτοί αναφέρονται στον πίνακα του παραρτήματος II.

Αρθρο 10 παραγραφοσ 2: Συμπληρωματικη αποζημιωση

Το 2000 καταβλήθηκε συμπληρωματική αποζημίωση, βάσει των αποφάσεων της Επιτροπής, στους υπαλλήλους που ήταν τοποθετημένοι στις ακόλουθες χώρες:

>ΘΕΣΗ ΠIΝΑΚΑ>

Πρέπει να σημειωθεί ότι η Task Force που συνεστήθη στην Πρίστινα τον Ιούλιο του 1999 αποπεράτωσε σταδιακά το έργο της κατά το έτος 2000 με την εγκατάσταση μιας ομάδας σαράντα περίπου ατόμων που υπάγονται στην υπηρεσία για την ανασυγκρότηση του Κοσσυφοπεδίου που εδρεύει στη Θεσσαλονίκη (Ελλάδα) και ενός επιχειρησιακού κέντρου στην Πρίστινα.

Αρθρα 11 και 12: Λεπτομερειες καταβολησ των αποδοχων

Όσον αφορά το νόμισμα στο οποίο καταβλήθηκαν οι αποδοχές το 2000, οι μέσοι όροι ποσοστών σε σχέση με τους ενδιαφερόμενους υπαλλήλους είναι οι ακόλουθοι:

- Το 73% επέλεξε την καταβολή των αποδοχών του σε ευρώ κατ' εφαρμογή του άρθρου 11 του παραρτήματος X του κανονισμού υπηρεσιακής κατάστασης.

- το 22% ζήτησε την καταβολή τμήματος των αποδοχών του σε τοπικό νόμισμα. Μεταξύ αυτών το 55% ζήτησε το ανώτατο επιτρεπόμενο όριο από τις εσωτερικές οδηγίες που αφορούν το άρθρο 12 του παραρτήματος Χ του κανονισμού υπηρεσιακής κατάστασης (80%), οι δε υπόλοιποι επέλεξαν ποσοστά που κυμαίνονται μεταξύ 11 και 76%. Στην Ιαπωνία συνέχισε να επιτρέπεται το 2000 το ποσοστό 90% κατ' εφαρμογή της παραγράφου 2 του άρθρου 1 των εσωτερικών οδηγιών που αφορούν το άρθρο 12 του παραρτήματος Χ του κανονισμού υπηρεσιακής κατάστασης.

- τέλος το 5% ζήτησε βάσει κατάλληλων δικαιολογητικών την καταβολή τμήματος των αποδοχών του σε νόμισμα άλλο από εκείνο του τόπου διορισμού κατ' εφαρμογή του δευτέρου εδαφίου του άρθρου 12 του παραρτήματος Χ του κανονισμού υπηρεσιακής κατάστασης (Ρωσία, Ουκρανία και Καζακστάν).

Αρθρο 13: Διορθωτικοι συντελεστεσ

Το Συμβούλιο εξέδωσε, στις 15 Σεπτεμβρίου 2000, τον κανονισμό αριθ. 1967/2000 [1] για καθορισμό των διορθωτικών συντελεστών που εφαρμόζονται από 1ης Ιανουαρίου 2000 και, στις 15 Ιανουαρίου 2001, τον κανονισμό αριθ. 106/2001 [2] για τον καθορισμό των διορθωτικών συντελεστών που εφαρμόζονται από την 1η Ιουλίου 2000. Εξάλλου, η Επιτροπή ενέκρινε αντίστοιχα στις 28 Δεκεμβρίου 2000 και στις 16 Μαΐου 2001 τις αποφάσεις αριθ. 44/2001 [3] και αριθ. 407/2001 [4] για αναπροσαρμογή των διορθωτικών συντελεστών που εφαρμόζονται στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες. για την πρώτη απόφαση από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου και για τη δεύτερη απόφαση από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου.

[1] ΕΕ L 235 της 19.9.2000, σ. 1.

[2] ΕΕ L 19 της 20.1.2001, σ. 1.

[3] ΕΕ L 11 της 16.1.2001, σ. 50.

[4] ΕΕ L 144 της 30.5.2001, σ. 29.

Οι προσπάθειες που κατέβαλε η Επιτροπή κατά τα προηγούμενα έτη με στόχο τη μείωση του κόστους των στατιστικών εργασιών οδήγησαν στην επιλογή της ιδιωτικής εταιρείας AIRINC. Οι νέες διαδικασίες εργασίας που εφαρμόζονται επέτρεψαν τη μείωση των δαπανών από 2 περίπου εκατομμύρια ευρώ κατά το παρελθόν σε 800.000 ευρώ ετησίως σήμερα, χωρίς να επηρεασθεί η ποιότητα των αποτελεσμάτων. Επίσης, το 2000, η Eurostat χρησιμοποίησε ονοματολογία περιορισμένη σε 84 βασικές ενότητες, ενώ το 1999 περιελάμβανε 173, χωρίς να επηρεασθούν σημαντικά τα αποτελέσματα. Η έκθεση της Eurostat (παράρτημα III), η οποία είναι ενημερωμένη σε σύγκριση με την έκθεση του 1994, περιλαμβάνει τις κατευθυντήριες γραμμές της μεθόδου που χρησιμοποιείται σήμερα για τον υπολογισμό των διορθωτικών συντελεστών, καθώς και αξιολόγηση της πρακτικής εφαρμογής της.

Αρθρο 15: Σχολικα επιδοματα

Το συνολικό ποσό που καταβλήθηκε για σχολικά επιδόματα ανήλθε για το έτος 1999/2000 σε 2.972.215 ευρώ. Επίσης, το σύστημα χορήγησης προκαταβολών επί των σχολικών επιδομάτων διατηρήθηκε για τους υπαλλήλους που είχαν να αντιμετωπίσουν ιδιαίτερα υψηλές σχολικές δαπάνες. Όλες οι προκαταβολές που καταβλήθηκαν για το σχολικό έτος 1999/2000 ρυθμίστηκαν εντός των προβλεπομένων προθεσμιών.

Όπως και κατά τα προηγούμενα έτη, η σχετικά υψηλή συναλλαγματική ισοτιμία του γεν οδήγησε την Επιτροπή στο να επιτρέψει την υπέρβαση του ετήσιου ανώτατου ορίου επιστροφής κατά το σχολικό έτος 1999/2000 για τους υπαλλήλους που είναι τοποθετημένοι στην Ιαπωνία τα παιδιά των οποίων φοιτούν σε διεθνές σχολικό ίδρυμα στη χώρα αυτή.

Εξάλλου, λόγω της γενικής αύξησης των σχολικών δαπανών, αφενός, και της δυσμενούς συναλλαγματικής ισοτιμίας του ευρώ έναντι του δολαρίου, αφετέρου, η Επιτροπή επέτρεψε την υπέρβαση του ανώτατου ορίου σε άλλους τόπους υπηρεσίας.

Ωστόσο, η υπέρβαση αυτή εγκρίθηκε κατ' εξαίρεση αποκλειστικά και μόνο για τα παιδιά που φοιτούν στον τόπο υπηρεσίας, σε διεθνή σχολεία που χορηγούν ευρωπαϊκά/διεθνή baccalaurιats, όπως το Lycιe franηais, το British School, η Deutsche Schule και το αμερικανικό/διεθνές σχολείο.

Επίσης, σκοπός της εγγραφής των παιδιών σ' αυτά τα σχολεία είναι να εξασφαλισθεί η συνέχεια της φοίτησής τους. Ως εκ τούτου, σύμφωνα πάντα με την αρχή της συνέχειας των σπουδών, σε δύο υπαλλήλους υπό επανατοποθέτηση εγκρίθηκε επίσης η υπέρβαση του ανώτατου ορίου κατά το έτος 1999/2000.

Το συνολικό ποσό που καταβλήθηκε στο πλαίσιο της υπέρβασης του ανώτατου ορίου για το σχολικό έτος 1999/2000 (συμπεριλαμβανομένης της Ιαπωνίας) ανήλθε σε 55.861 ευρώ.

Αρθρο 16: Αποζημιωσεισ εγκαταστασησ και επανεγκαταστασησ

Κατά το έτος 2000 καταβλήθηκαν:

- 155 αποζημιώσεις εγκατάστασης στους υπαλλήλους που είχαν τοποθετηθεί πρόσφατα σε αντιπροσωπεία, από τις οποίες 144 καταβλήθηκαν σε ευρώ στον τραπεζικό λογαριασμό στο Βέλγιο και 11 στο τοπικό νόμισμα της χώρας υπηρεσίας, και

- 22 αποζημιώσεις επανεγκατάστασης στους υπαλλήλους των οποίων έληξαν οριστικά τα καθήκοντα, από τις οποίες τρεις καταβλήθηκαν σε ευρώ στον τραπεζικό λογαριασμό στο Βέλγιο και 19 στο νόμισμα του κράτους μέλους επανεγκατάστασης.

Το συνολικό ποσό που καταβλήθηκε ανέρχεται σε 1.958.626,47 ευρώ που κατανεμήθηκαν ως εξής:

- 1.376.921,70 ευρώ για τις πληρωμές στο Βέλγιο και

- 581.704,77 ευρώ για τις πληρωμές σε τοπικό νόμισμα με εφαρμογή του διορθωτικού συντελεστή.

ΤΜΗΜΑ 2: ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΕΠΙΣΤΡΟΦΗ ΕΞΟΔΩΝ

Αρθρο 17: Επιστροφη εξοδων που πραγματοποιηθηκαν για τη μετακομιση τησ οικοσκευησ και πραγματικων εξοδων εγκαταστασησ για τον υπαλληλο ο οποιοσ δεν διαθετει πλεον στον ιδιο τοπο υπηρεσιασ επιπλωμενη κατοικια που εχει θεσει στη διαθεση του το θεσμικο οργανο

Το άρθρο αυτό δεν εφαρμόστηκε το 2000.

Αρθρο 18: Προσωρινη στεγαση

Το 2000 ελήφθησαν 195 αποφάσεις έγκρισης προσωρινής στέγασης (166 το 1997, 187 το 1998 και 163 το 1999).

Αρθρο 19: Υπηρεσιακα οχηματα/χιλιομετρικη αποζημιωση

Από τον Ιούνιο του 1996, εφαρμόζονται κανόνες χρήσης των οχημάτων για υπηρεσιακές ανάγκες καθώς και ιδιωτικών οχημάτων. Το σχετικό κείμενο αναθεωρήθηκε κατά τα τέλη του 1998 και διανεμήθηκε στις αρχές του 1999. Η χιλιομετρική αποζημίωση που αναφέρεται στο άρθρο 19 καθορίζεται σύμφωνα με την πρακτική που ισχύει σε πολλά κράτη μέλη με βάση το μέσο κόστος λειτουργίας. Η αποζημίωση αυτή ανέρχεται σήμερα σε 0,26 ευρώ/χλμ (0,36 ευρώ/χλμ για τα 4 x 4).

Αρθρο 20: Εξοδα ταξιδιου λογω αδειασ αναπαυσησ

Τα έξοδα ταξιδίου λόγω άδειας ανάπαυσης επεστράφησαν για την απόσταση μεταξύ του τόπου διορισμού και του τόπου ανάπαυσης τον οποίο καθορίζει η Επιτροπή. Σε περιπτώσεις επιλογής άλλου τόπου ανάπαυσης, η επιστροφή πραγματοποιήθηκε μέχρι το όριο που της προαναφερθείσας απόστασης. Οι δαπάνες που πραγματοποιήθηκαν το 2000, ανήλθαν σε 282.131 ευρώ.

Αρθρο 21: Επιστροφη των εξοδων μεταφορασ προσωπικων αντικειμενων, μετακομισεων, φυλαξησ οικοσκευης

Το 2000 πραγματοποιήθηκαν 276 μετακομίσεις (247 το 1997, 266 το 1998 και 237 το 1999).

Το 1997 πραγματοποιήθηκε ενημέρωση των κανόνων μετακόμισης προσωπικών ειδών η οποία εφαρμόστηκε το 1998. Το 1997, δημοσιεύθηκε πρόσκληση για την υποβολή προσφορών για τη σύναψη ασφαλιστηρίου συμβολαίου για τη μεταφορά των προσωπικών αντικειμένων, η δε σχετική σύμβαση εγκρίθηκε από την ΣΕΑΣ και υπογράφτηκε στα τέλη Φεβρουαρίου 1998.

Αρθρο 23: Επιστροφη του ενοικιου οταν δεν εχει τεθει στη διαθεση του υπαλληλου κατοικια από μερουσ του θεσμικου οργανου

Υπάρχουν οκτώ περιπτώσεις στις οποίες εφαρμόζεται το άρθρο 23 (10 το 1999). Αφενός για λόγους νομικής ασφάλειας του εκμισθωτή (που συναλλάσσεται με την Ευρωπαϊκή Επιτροπή και όχι με μεμονωμένο διπλωματικό υπάλληλο), αφετέρου για λόγους πολιτικής στον τομέα των ακινήτων (διατήρηση ενός συνόλου ακινήτων ποιότητας μακροπρόθεσμα και μεσοπρόθεσμα), η εμπειρία δείχνει ότι το άρθρο 23 πρέπει να εφαρμόζεται κυρίως στις χώρες όπου οι συνθήκες της αγοράς και το νομικό περιβάλλον το επιτρέπουν (για παράδειγμα, στη Γενεύη ή στην Ουάσιγκτον).

ΤΜΗΜΑ 3: ΚΟΙΝΩΝΙΚΗ ΑΣΦΑΛΙΣΗ

Αρθρο 24 παραγραφος 3: Επειγων και ιδιαιτερα επειγων επαναπατρισμοσ για λογουσ υγειασ

Το 2000, εγκρίθηκαν από την ιατρική υπηρεσία 20 επαναπατροσμοί για λόγους υγείας (μία ιδιαίτερα επείγουσα περίπτωση και δέκα εννέα επείγουσες). Από τους 20 αυτούς φακέλους, τρεις, των οποίων το ποσό ανερχόταν σε 24.884 ευρώ, τακτοποιήθηκαν το 2000. Επτά φάκελοι του έτους 1999 και τρεις φάκελοι του έτους 1998, των οποίων το ποσό ανερχόταν σε 10.599 ευρώ, τακτοποιήθηκαν επίσης το 2000. Επίσης, τα ετήσια ασφάλιστρα για αερορικό ασθενοφόρο SOS ανήλθαν σε 12.305 ευρώ για το έτος 2000.

Αρθρο 25: Καλυψη κατα ατυχηματων για τουσ ελκοντες δικαιωματα από τον υπαλληλο

Το 2000, δεν υποβλήθηκε κανένας φάκελος στα πλαίσια της ασφάλειας που καλύπτει τους έλκοντες δικαιώματα από τον υπάλληλο.

ΚΕΦΑΛΑΙΟ 6: ΜΕΤΑΒΑΤΙΚΕΣ ΔΙΑΤΑΞΕΙΣ

Αρθρο 27: Μεταβατικεσ διαταξεισ οσον αφορα τισ αποδοχεσ

Το άρθρο αυτό έπαψε να ισχύει από τον Οκτώβριο του 1992.

ΠΑΡΑΡΤΗΜΑ I

ΚΑΘΟΡΙΣΜΟΣ ΤΟΥ ΔΙΚΑΙΩΜΑΤΟΣ ΑΔΕΙΑΣ ΑΝΑΠΑΥΣΗΣ (Άρθρο 8 του παραρτήματος X) Ημερομηνία ισχύος : 1η Ιανουαρίου 2000

>ΘΕΣΗ ΠIΝΑΚΑ>

ΠΑΡΑΡΤΗΜΑ II

ΠΙΝΑΚΑΣ ΤΟΠΩΝ ΥΠΗΡΕΣΙΑΣ ΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ (Άρθρο 10 του παραρτήματος X) Ημερομηνία ισχύος : 1η Ιανουαρίου 2000 (Πρίστινα 1.7.1999 και Ινδονησία 1.1.1999)

>ΘΕΣΗ ΠIΝΑΚΑ>

ΠΑΡΑΡΤΗΜΑ III

ΕΚΘΕΣΗ ΠΡΟΣ ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ (Μάρτιος 2001)

ΜΕΘΟΔΟΣ ΥΠΟΛΟΓΙΣΜΟΥ ΤΩΝ ΔΙΟΡΘΩΤΙΚΩΝ ΣΥΝΤΕΛΕΣΤΩΝ ΠΟΥ ΕΦΑΡΜΟΖΟΝΤΑΙ ΣΤΙΣ ΑΠΟΔΟΧΕΣ ΓΙΑ ΤΙΣ ΧΩΡΕΣ ΕΚΤΟΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συντάχθηκε από τους Eurostat

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ 15

1.1. Κανονιστικό πλαίσιο 15

1.2. Ιστορικό πλαίσιο 15

1.3. Από την επιδότηση στην ανοιχτή αγορά 16

2. ΓΕΝΙΚΗ ΕΠΙΣΚΟΠΗΣΗ ΤΟΥ ΣΗΜΕΡΙΝΟΥ ΣΥΣΤΗΜΑΤΟΣ 17

2.1. Γενικά 17

2.1.1. Περιοδικές έρευνες για τον προϋπολογισμών των οικογενειών στις Βρυξέλλες 17

2.1.2. Περιοδικές έρευνες για τον προϋπολογισμό των οικογενειών στους τόπους υπηρεσίας 17

2.1.3. Περιοδικές έρευνες για τις τιμές στις Βρυξέλλες 18

2.1.4. Περιοδικές έρευνες για τις τιμές στους τόπους υπηρεσίας (τοπικές έρευνες) 18

2.1.5. Συνεχής παρακολούθηση των τιμών στις Βρυξέλλες 20

2.1.6. Συνεχής παρακολούθηση των τιμών στους τόπους υπηρεσίας (χρονικές έρευνες) 20

2.2. Αντίστοιχοι ρόλοι των ΓΔ RELEX/Eurostat/Αντισυμβαλλομένου/Αντιπροσωπειών 21

3. ΠΡΟΣΦΑΤΕΣ ΚΑΙ ΠΡΟΓΡΑΜΜΑΤΙΣΜΕΝΕΣ ΒΕΛΤΙΩΣΕΙΣ 21

3.1. Νέα ταξινόμηση βασιζόμενη στην COICOP και μείωση του αριθμού βασικών ενοτήτων 22

3.2. Έρευνες για τις τιμές στις Βρυξέλλες και στους τόπους υπηρεσίας 22

3.3. Έρευνες για τον προϋπολογισμό των οικογενειών στους τόπους υπηρεσίας 23

3.4. Συνεχής παρακολούθηση των τιμών στις Βρυξέλλες και στους τόπους υπηρεσίας 23

3.5. Προθεσμίες εισαγωγής των αποτελεσμάτων των ερευνών 24

3.6. Τελειοποίηση της εργασίας 24

4. ΕΦΑΡΜΟΓΗ ΤΩΝ ΔΙΟΡΘΩΤΙΚΩΝ ΣΥΝΤΕΛΕΣΤΩΝ ΣΤΙΣ ΑΠΟΔΟΧΕΣ 25

Παράρτημα 1 Σχέδιο του τρόπου υπολογισμού

Παράρτημα 2 Παραδείγματα ορισμού ενός προϊόντος

Παράρτημα 3 Συγκέντρωση σε 84 βασικές ενότητες

Παράρτημα 4 Κατάλογος των τόπων υπηρεσίας

1. ΕΙΣΑΓΩΓΗ

Σκοπός της παρούσας έκθεσης είναι να παράσχει τις κατευθυντήριες γραμμές της μεθόδου που χρησιμοποιείται σήμερα για τον υπολογισμό των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι εκτός της Ευρωπαϊκής Ένωσης, καθώς και μια αξιολόγηση της πρακτικής εφαρμογής της.

1.1. Κανονιστικό πλαίσιο

Με την επιφύλαξη άλλων διατάξεων του κανονισμού υπηρεσιακής κατάστασης, το παράρτημα X (που θεσπίστηκε από τον κανονισμό αριθ. 3019/87 του Συμβουλίου της 5ης Οκτωβρίου 1987) προβλέπει διατάξεις ιδιαίτερα σημαντικές για τους υπαλλήλους που είναι τοποθετημένοι εκτός της Ευρωπαϊκής Ένωσης.

Το άρθρο 11 του παραρτήματος X ορίζει ότι οι αποδοχές αυτών των υπαλλήλων, καταρχήν, καταβάλλονται σε ευρώ στο Βέλγιο και ότι υπόκεινται στο διορθωτικό συντελεστή που εφαρμόζεται στις αποδοχές των υπαλλήλων των τοποθετημένων στο Βέλγιο.

Το άρθρο 12 του παραρτήματος X ορίζει ότι, μετά από αίτηση του υπαλλήλου, η αρμόδια για τους διορισμούς αρχή μπορεί να αποφασίσει να καταβάλει τις αποδοχές στο νόμισμα του τόπου υπηρεσίας (ή κατ' εξαίρεση, σε τρίτο νόμισμα), μέχρις ανώτατου ορίου 80% δυνάμει των εσωτερικών κανόνων που καθορίζει η Επιτροπή, το ποσό αυτό υπόκειται δε στο διορθωτικό συντελεστή του τόπου υπηρεσίας και μετατρέπεται σύμφωνα με την επίσημη συναλλαγματική ισοτιμία.

Το άρθρο 13, πρώτο εδάφιο, του παραρτήματος X προβλέπει ότι, για να εξασφαλιστεί ίση αγοραστική δύναμη για όλους τους υπαλλήλους, ανεξάρτητα από τον τόπο όπου υπηρετούν, το Συμβούλιο ορίζει κάθε έξι μήνες τους διορθωτικούς συντελεστές, βάσει πρότασης της Επιτροπής.

Το άρθρο 13, δεύτερο εδάφιο, του παραρτήματος X διευκρινίζει ότι, όταν η διακύμανση του κόστους ζωής υπολογιζόμενη με το διορθωτικό συντελεστή και την αντίστοιχη τιμή συναλλάγματος είναι μεγαλύτερη από 5%, η Επιτροπή λαμβάνει ενδιαμέσως μέτρα αναπροσαρμογής του εν λόγω συντελεστή.

Κατά συνέπεια, οι διορθωτικοί συντελεστές των αποδοχών πρέπει να υπολογίζονται για όλους τους τόπους υπηρεσίας που βρίσκονται εκτός της Ευρωπαϊκής Ένωσης (οι οποίοι υπερέβαιναν τους 120 κατά την ημερομηνία σύνταξης της παρούσας έκθεσης), είτε εφαρμόζονται πράγματι οι διορθωτικοί συντελεστές είτε όχι στις αποδοχές των υπαλλήλων που κατοικούν σ' αυτούς τους τόπους υπηρεσίας. Η εφαρμογή αυτής της διάταξης του κανονισμού υπηρεσιακής κατάστασης συνεπάγεται αναπόφευκτα υψηλές δαπάνες (περίπου 800.000 ευρώ ανά έτος).

1.2. Ιστορικό πλαίσιο

Η Eurostat άρχισε να χρησιμοποιεί, τον Μάιο του 1988, τη σημερινή μέθοδο υπολογισμού των διορθωτικών συντελεστών εκτός Ένωσης.

Αυτό που χαρακτηρίζει τη μέθοδο αυτή είναι ότι η Eurostat χρησιμοποιεί δικές της στατιστικές πηγές, οι οποίες λαμβάνουν υπόψη τις ειδικές συνθήκες διαβίωσης του προσωπικού των Ευρωπαϊκών Κοινοτήτων στους διάφορους τόπους υπηρεσίας.

Κατά το παρελθόν, η Eurostat υπολόγιζε τους διορθωτικούς συντελεστές με βάση στατιστικές πηγές που προέρχονταν από τα Ηνωμένα Έθνη.

Διαπιστώθηκε ότι τα δεδομένα αυτά δεν συνδέονταν άμεσα με την κατάσταση των υπαλλήλων της Ευρωπαϊκής Ένωσης και, λαμβανομένων υπόψη των επικρίσεων που διατυπώθηκαν σχετικά με τις τεχνικές που χρησιμοποιούνται στις μελέτες των Ηνωμένων Εθνών, καθώς και της ενίσχυσης των αρμοδιοτήτων της Eurostat στον τομέα της στατιστικής, αποφασίστηκε να ζητηθεί η έγκριση του Συμβουλίου για τη δημιουργία νέας μεθόδου. Αυτή η διαδικασία άρχισε να εφαρμόζεται το 1991.

Από το 1989, η συγκέντρωση των στατιστικών στοιχείων ανατέθηκε σε ένα μη κερδοσκοπικό οργανισμό που δημιουργήθηκε για το σκοπό αυτό (EuroCost) και που επιδοτείται από τη Eurostat.

1.3. Από την επιδότηση στην ανοιχτή αγορά

Λόγω του υψηλού κόστους που συνεπάγεται η εφαρμογή αυτής της διάταξης του κανονισμού υπηρεσιακής κατάστασης (περίπου 2 εκατομμύρια ευρώ ανά έτος) και του αιτήματος του Συμβουλίου των Υπουργών να μειωθούν οι δαπάνες, αποφασίστηκε να σταματήσει η επιδότηση του EuroCost μετά το πρόγραμμα εργασίας 1999/2000. Το 1999 δημοσιεύτηκε πρόσκληση υποβολής προσφορών για την ανάθεση της σύμβασης μετά από διαγωνισμό.

Μετά την πρόσκληση υποβολής προσφορών επελέγη η ιδιωτική εταιρεία AIRINC, της οποίας η έδρα βρίσκεται στις Ηνωμένες Πολιτείες. Η ετήσια και ανανεώσιμη σύμβαση, η οποία υπεγράφη στις αρχές του 2000, είχε ως αποτέλεσμα να μειωθούν σημαντικά οι δαπάνες. Οι δαπάνες ανέρχονται πράγματι μόνο σε περίπου 800.000 ευρώ ανά έτος.

Η σημαντική οικονομία που επετεύχθη με αυτόν τον τρόπο εξηγείται από τους επόμενους παράγοντες:

- Μια εταιρεία που διεξάγει έρευνες σε όλον τον κόσμο για άλλους πελάτες, ανεξάρτητα από τις απαιτήσεις της Eurostat, είναι πιο αποδοτική από έναν οργανισμό που πραγματοποιεί έρευνες σχεδόν αποκλειστικά για τη Eurostat.

- Μετά από μακρόχρονη εμπειρία όσον αφορά τις εξωκοινοτικές συγκρίσεις, τώρα μπορεί να προβλεφθεί αποτελεσματικότερα πού και πώς πρέπει να γίνονται αυτές οι έρευνες.

- Ο αριθμός τοπικών ερευνών ήταν πολύ μεγάλος στις αρχές, διότι το EuroCost ήταν νέος οργανισμός και έπρεπε να συγκεντρώνει στοιχεία αναφοράς το συντομότερο δυνατόν για όλους τους τόπους υπηρεσίας. Από τη στιγμή που ένας διορθωτικός συντελεστής είχε καθοριστεί σχεδόν για όλους τους τόπους υπηρεσίας, μπορούσε να μειωθεί ο αριθμός πλήρων ετήσιων ερευνών (από 39 το 1991/1992, μειώθηκε σε 9 το 2000/2001) και να εισαχθούν τρόποι έρευνας απλούστεροι και λιγότερο δαπανηροί (18 το 2000/2001).

- Το EuroCost είχε επίσης ορισμένα μικρότερα καθήκοντα σχετικά με τους διορθωτικούς συντελεστές μέσα στην Ευρωπαϊκή Ένωση. τα καθήκοντα αυτά ανατέθηκαν και πάλι στη Eurostat.

2. ΓΕΝΙΚΗ ΕΠΙΣΚΟΠΗΣΗ ΤΟΥ ΣΗΜΕΡΙΝΟΥ ΣΥΣΤΗΜΑΤΟΣ

2.1. Γενικά

Οι βασικές αρχές του συστήματος είναι ανάλογες με τη μέθοδο που χρησιμοποιείται για τον υπολογισμό των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι μέσα στην Ευρωπαϊκή Ένωση.

Το παρόν σύστημα συγκέντρωσης των στοιχείων (βλέπε παράρτημα 1) περιλαμβάνει τα επόμενα στοιχεία:

Περιοδικές έρευνες για τον προϋπολογισμό των οικογενειών στις Βρυξέλλες Περιοδικές έρευνες για τον προϋπολογισμό των οικογενειών στους τόπους υπηρεσίας Περιοδικές έρευνες για τις τιμές στις Βρυξέλλες Περιοδικές έρευνες για τις τιμές στους τόπους υπηρεσίας Συνεχή παρακολούθηση των τιμών στις Βρυξέλλες Συνεχή παρακολούθηση των τιμών στους τόπους υπηρεσίας.

2.1.1. Περιοδικές έρευνες για τον προϋπολογισμών των οικογενειών στις Βρυξέλλες

Σκοπός αυτών των ερευνών είναι να εντοπίσουν τη διάρθρωση των δαπανών των υπαλλήλων της Ευρωπαϊκής Ένωσης. Οι πληροφορίες προέρχονται από έρευνες όσον αφορά τον προϋπολογισμό των οικογενειών που πραγματοποιούνται για τον υπολογισμό των διορθωτικών συντελεστών όσον αφορά τους υπαλλήλους που κατοικούν μέσα στην Ευρωπαϊκή Ένωση και τους υπαλλήλους που κατοικούν εκτός της Ευρωπαϊκής Ένωσης. Η τελευταία έρευνα αυτού του τύπου πραγματοποιήθηκε το 2000 και συγκεντρώθηκαν στοιχεία από 700 περίπου νοικοκυριά. Η έρευνα αυτή διεξάγεται ανά πενταετία.

Οι δαπάνες των νοικοκυριών σε αγαθά και υπηρεσίες κατανέμονται σε 84 βασικές ενότητες (ίδιες με αυτές που χρησιμοποιούνται για τις περιοδικές έρευνες σχετικά με τις τιμές - βλέπε σημείο 2.1.3 και παράρτημα 3), με βάση την COICOP [5].

[5] COICOP = Ταξινόμηση της ατομικής κατανάλωσης με βάση το σκοπό.

2.1.2. Περιοδικές έρευνες για τον προϋπολογισμό των οικογενειών στους τόπους υπηρεσίας

Η βασική αρχή που χρησιμοποιείται στη σημερινή μέθοδο υπολογισμού των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι εκτός της Ευρωπαϊκής Ένωσης είναι ότι λογικά αναμένεται ότι οι υπάλληλοι που είναι τοποθετημένοι στο εξωτερικό προσαρμόζονται ως ένα ορισμένο βαθμό στις τοπικές συνθήκες της αγοράς, χωρίς ωστόσο να αλλάξουν εντελώς τις συνήθειές τους όσον αφορά την κατανάλωση (με άλλα λόγια, διατηρούν ως ένα βαθμό τη διάρθρωση των δαπανών τους στις Βρυξέλλες).

Στην πράξη, η αρχή αυτή έχει ως αποτέλεσμα να υπολογίζονται οι οικονομικές ισοτιμίες με αναφορά στις διαφορές των τιμών μεταξύ Βρυξελλών και τόπων υπηρεσίας (βλέπε σημείο 2.1.4 και παράρτημα 1), που υπολογίζονται πρώτον με το σχέδιο στάθμισης των δαπανών για τις Βρυξέλλες (δείκτης Laspeyres), δεύτερον με τις σταθμίσεις που χαρακτηρίζουν τους τόπους υπηρεσίας (δείκτης Paasche), ώστε, τρίτον, να υπολογισθεί ο μέσος όρος μεταξύ αυτών των δύο ερευνών (δείκτης Fisher). Αυτή η διαδικασία είναι συνήθης για τις συγκρίσεις μεταξύ χωρών.

Κατά συνέπεια είναι απαραίτητο να υπολογιστούν τα τοπικά επίπεδα κατανάλωσης, καθώς και οι σταθμίσεις των δαπανών στις Βρυξέλλες.

Οι έρευνες για τον προϋπολογισμό των οικογενειών διεξάγονται ανά πενταετία περίπου σε όλους τους τόπους υπηρεσίας εκτός Ένωσης.

2.1.3. Περιοδικές έρευνες για τις τιμές στις Βρυξέλλες

Σκοπός αυτών των ερευνών είναι να καθοριστούν οι τιμές ενός πρότυπου καταλόγου προϊόντων που καθορίζεται εκ των προτέρων. Κατά το παρελθόν, οι έρευνες για τις τιμές διεξάγονταν στις Βρυξέλλες από τη βελγική εθνική στατιστική υπηρεσία, που υπάγεται στο βελγικό υπουργείο Οικονομικών, καθώς και από το προσωπικό του EuroCost, για να συμπληρωθούν οι κατάλογοι τιμών στις Βρυξέλλες.

Ο σημερινός πρότυπος κατάλογος προϊόντων περιλαμβάνει περίπου 600 ορισμούς αγαθών και υπηρεσιών (βλέπε παράρτημα 2, που περιλαμβάνει παράδειγμα), για τις οποίες συγκεντρώθηκαν, γενικά πέντε τιμές στις Βρυξέλλες. Ορισμένες κατηγορίες δαπανών δεν περιλαμβάνονται στον πρότυπο κατάλογο, εφόσον επιστρέφονται απ' ευθείας στους υπαλλήλους που είναι τοποθετημένοι εκτός της Ευρωπαϊκής Ένωσης (παραδείγματος χάρη ορισμένα έξοδα κατοικίας, υγείας και εκπαίδευσης). πρόκειται για διαφορετική κατάσταση από το σύστημα που εφαρμόζεται για τον υπολογισμό των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι μέσα στην Ευρωπαϊκή Ένωση. Άλλες κατηγορίες δεν περιλαμβάνονται διότι, κατά κανόνα, δεν βρίσκονται εύκολα στις Βρυξέλλες.

Ο κατάλογος είναι δυνητικά άπειρος, αλλά, για λόγους πρακτικούς και οικονομικούς, το φάσμα των προϊόντων έπρεπε να περιοριστεί. Τα προϊόντα περιλαμβάνονται στον κατάλογο μόνο εφόσον κρίνονται αντιπροσωπευτικά της βασικής ενότητας στην οποία ανήκουν. Το πλήρες φάσμα των αγαθών και υπηρεσιών που περιλαμβάνονται στον πρότυπο κατάλογο κατανέμεται σε 84 βασικές ενότητες, που είναι ίδιες με αυτές που χρησιμοποιούνται για τη διάρθρωση των δαπανών (βλέπε σημείο 2.1.1 και παράρτημα 3), και αντιστοιχεί στο σύστημα με το οποίο υπολογίζονται οι διορθωτικοί συντελεστές για τους υπαλλήλους που είναι τοποθετημένοι μέσα στην Ευρωπαϊκή Ένωση.

Οι τιμές προσαρμόζονται τακτικά και ο νέος αντισυμβαλλόμενος (AIRINC) διεξάγει συμπληρωματική έρευνα, προκειμένου να καλύψει όλα τα είδη ενός νέου ενημερωμένου πρότυπου καταλόγου. Οι τιμές ΕΠΣ (Ευρωπαϊκό Πρόγραμμα Συγκρίσεων) των Βρυξελλών που αντιστοιχούν στους νέους ορισμούς ελέγχθηκαν προσεκτικά. Για τις Βρυξέλλες θα συγκεντρωθούν νέες τιμές από την εταιρεία AIRINC για κάθε νέο ορισμό εκτός Ευρωπαϊκής Ένωσης. Σε περίπτωση που λείπουν τιμές, ο αντισυμβαλλόμενος θα συγκεντρώσει συμπληρωματικές τιμές στις Βρυξέλλες.

2.1.4. Περιοδικές έρευνες για τις τιμές στους τόπους υπηρεσίας (τοπικές έρευνες)

Κατά το επόμενο στάδιο συγκρίνεται η κατάσταση στις Βρυξέλλες με την κατάσταση στους τόπους υπηρεσίας. Για την έρευνα σε έναν τόπο υπηρεσίας χρησιμοποιείται ο ίδιος πρότυπος κατάλογος προϊόντων που χρησιμοποιείται για τις Βρυξέλλες. Δεν πρέπει να λησμονείται ότι, ακόμη και σε περίπτωση που χρησιμοποιείται ο ίδιος κατάλογος, από έρευνες που διεξάγονται σε διαφορετικές ημερομηνίες μπορούν να προκύψουν διαφορετικά αποτελέσματα (τα καταστήματα μπορεί να είναι διαφορετικά, τα διαθέσιμα προϊόντα μπορεί να είναι διαφορετικά, μπορεί να ζητηθούν διάφορες τιμές). Αυτό αποτελεί αναπόφευκτο χαρακτηριστικό ενός συστήματος που βασίζεται σε δειγματοληπτικό έλεγχο.

Η συγκέντρωση πληροφοριών για τις τιμές σ' έναν τόπο υπηρεσίας πραγματοποιείται στα καταστήματα που υποδείχθηκαν σε προηγούμενες έρευνες και στα καταστήματα που υποδεικνύονται κατά την τρέχουσα έρευνα. Ο οριστικός κατάλογος των καταστημάτων καταρτίζεται πάντα από κοινού με την αντιπροσωπεία.

Πληροφορίες για τις τιμές συγκεντρώνονται μόνο για τα αγαθά και τις υπηρεσίες που αντιστοιχούν στους ορισμούς που αναφέρονται στον πρότυπο κατάλογο, και των οποίων η ποιότητα είναι ανάλογη με αυτή των αγαθών και των υπηρεσιών που είχαν περιγραφεί κατά την τελευταία περιοδική έρευνα για τις τιμές, η οποία πραγματοποιήθηκε στις Βρυξέλλες. Οι τιμές των αγαθών και των υπηρεσιών που εισάγονται απευθείας από τους υπαλλήλους που διαμένουν σε τόπο υπηρεσίας δεν λαμβάνονται υπόψη, ενώ οι τιμές άλλων εισαγόμενων αγαθών και υπηρεσιών που παρέχονται σ' έναν τόπο υπηρεσίας θα λαμβάνονται γενικά υπόψη. Εννοείται ότι όλα τα αγαθά και οι υπηρεσίες που παρέχονται στις Βρυξέλλες δεν βρίσκονται σε όλες τις χώρες. Το στοιχείο αυτό δεν επηρεάζει απαραίτητα τον υπολογισμό ενός διορθωτικού συντελεστή, εφόσον οι συγκρίσεις των τιμών αφορούν μόνο τα πράγματι διαθέσιμα ήδη.

Εξάλλου, κάθε έτος η Επιτροπή καθορίζει μια αποζημίωση συνθηκών διαβίωσης (άρθρο 10 του παραρτήματος X του κανονισμού υπηρεσιακής κατάστασης) με βάση πέντε παραμέτρους: το υγειονομικό και νοσοκομειακό περιβάλλον, τις συνθήκες ασφάλειας, τις κλιματολογικές συνθήκες, το βαθμό απομόνωσης και άλλες τοπικές συνθήκες (όπως οι πολιτιστικές ιδιαιτερότητες και το επίπεδο οικονομικής ανάπτυξης). Οι παράγοντες που λαμβάνονται υπόψη στα πλαίσια της τελευταίας παραμέτρου μπορούν να επηρεάσουν πολύ τη διάθεση και τις πραγματικές τιμές των αγαθών και των υπηρεσιών σε έναν συγκεκριμένο τόπο.

Η δυνατότητα σύγκρισης δημιουργεί περισσότερα προβλήματα και, σε ορισμένες περιπτώσεις, οι ορισμοί μπορεί να έχουν πολύ ευρύτερη εφαρμογή και να περιλαμβάνουν είδη που είναι μάλλον ισοδύναμα παρά απόλυτα ίδια. Τα αποτελέσματα των ερευνών που διεξάγει ο αντισυμβαλλόμενος ελέγχονται από υπαλλήλους της Eurostat οι οποίοι, εάν χρειάζεται, ζητούν διορθώσεις ή συμπληρωματικές πληροφορίες.

Η συχνότητα των τοπικών ερευνών εξαρτάται από διάφορους παράγοντες. Τα κριτήρια με βάση τα οποία περιλαμβάνεται στο πρόγραμμα ερευνών ένα συγκεκριμένο έτος περιλαμβάνουν παράγοντες όπως : το επίπεδο του διορθωτικού συντελεστή για τον τόπο υπηρεσίας, το χρονικό διάστημα που παρήλθε από την τελευταία έρευνα που πραγματοποιήθηκε στον τόπο υπηρεσίας, την κατανόηση ειδικών προβλημάτων της περιοχής, την υιοθέτηση νέας μεθόδου, τη δυνατότητα συνδυασμού των επισκέψεων σε τόπους που μπορούν να συγκριθούν από γεωγραφικής πλευράς.

Το ετήσιο πρόγραμμα εργασίας καταρτίζεται από τη Eurostat, σε συνεργασία με τη ΓΔ Εξωτερικές Σχέσεις. Για την έρευνα είναι υπεύθυνος ο αντισυμβαλλόμενος, η δε συμμετοχή της Eurostat εξαρτάται από ειδικές περιστάσεις. Η συλλογή, η ανάλυση και ο έλεγχος που διεξάγονται στα πλαίσια τέτοιου είδους ερευνών μπορούν να διαρκέσουν πολύ και αυτό που έχει σημασία είναι οι εξακριβώσεις και οι έλεγχοι να πραγματοποιούνται σύμφωνα με τους κανόνες. Τα αποτελέσματα ελέγχονται πάντα από υπαλλήλους της Eurostat.

Ο αριθμός τοπικών ερευνών που διεξάγονται κάθε έτος (από τον Απρίλιο έως τον Μάρτιο) κατανέμεται ως εξής:

>ΘΕΣΗ ΠIΝΑΚΑ>

* Εκτός από τις 9 έρευνες που πραγματοποιήθηκαν το 2000/01 και τις 8 που πραγματοποιήθηκαν το 2001/02, προστίθενται επίσης 18 και 13 έρευνες διπλής σκοπιμότητας. Οι έρευνες διπλής σκοπιμότητας, οι οποίες μπορούν να εισαχθούν στο σύστημα ως τοπικές ή χρονικές έρευνες, μπορούν να θεωρηθούν ως μικρή τοπική έρευνα που επιτρέπει να εξακριβωθεί το επίπεδο του κόστους διαβίωσης χωρίς να πραγματοποιηθεί πλήρης τοπική έρευνα («place-to-place»).

** Προτεινόμενες έρευνες

Η καταγραφείσες στις τιμές για τις 84 βασικές ενότητες κατά τη διάρκεια τέτοιου είδους έρευνας σε έναν τόπο υπηρεσίας συγκρίνονται με τις καταγραφείσες τιμές κατά την τελευταία έρευνα που πραγματοποιήθηκε στις Βρυξέλλες, που ενημερώνονται με δείκτες των λεπτομερών τιμών ούτως ώστε να καθοριστούν οι οικονομικές ισοτιμίες αναφοράς που μπορούν τότε να ενημερώνονται τακτικά (βλέπε σημεία 2.1.5 και 2.1.6). Σύμφωνα με τη συνήθη πρακτική για τις στατιστικές συγκρίσεις μεταξύ χωρών, οι ισοτιμίες αυτές υπολογίζονται πρώτον με σχέδια στάθμισης των δαπανών για τις Βρυξέλλες (δείκτης Laspeyres), δεύτερον με σταθμίσεις για τον τόπο υπηρεσίας (δείκτης Paasche) και τρίτον με την κατάρτιση του γεωμετρικού μέσου όρου μεταξύ των δύο αυτών τρόπων υπολογισμού (δείκτης Fisher). Αυτή η προσέγγιση είναι λογική, δεδομένου ότι μπορεί να αναμένεται από τους υπαλλήλους να προσαρμοσθούν ως ένα ορισμένο βαθμό στις συνθήκες της τοπικής αγοράς χωρίς να αλλάξουν ωστόσο εντελώς τις συνήθειές τους (βλέπε σημείο 2.1.2 και παράρτημα 1).

2.1.5. Συνεχής παρακολούθηση των τιμών στις Βρυξέλλες

Όταν καθοριστεί ένα βασικό επίπεδο των τιμών στο πλαίσιο της τελευταίας περιοδικής έρευνας των τιμών που πραγματοποιείται στις Βρυξέλλες, πρέπει να παρακολουθούνται οι διακυμάνσεις των τιμών μέσα στο χρόνο. Για το σκοπό αυτό, χρησιμοποιούνται στοιχεία σχετικά με τις τιμές που παρέχονται κάθε μήνα από το βελγικό υπουργείο Οικονομικών. Τα στοιχεία αυτά μετατρέπονται με βάση το υπόδειγμα των 84 βασικών ενοτήτων και χρησιμοποιούνται για τον υπολογισμό ενός γενικού δείκτη.

2.1.6. Συνεχής παρακολούθηση των τιμών στους τόπους υπηρεσίας (χρονικές έρευνες)

Σε ορισμένες αναπτυγμένες χώρες, όπου υπάρχουν λεπτομερείς και αξιόπιστοι δείκτες τιμών καταναλωτή, οι βασικές τιμές που καθορίζονται κατά την τελευταία έρευνα για τις τιμές στον τόπο υπηρεσίας μπορούν να ενημερώνονται με στοιχεία που αποτελούν τον εθνικό δείκτη τιμών καταναλωτή, που αντιστοιχεί στην κατάσταση των Βρυξελλών. Δυστυχώς, σε πολλές άλλες χώρες, αυτό είναι αδύνατο και πρέπει να βρεθεί μια εναλλακτική λύση.

Η λύση που επελέγη συνίσταται στη συχνή πραγματοποίηση χρονικών ερευνών («time-to-time») για την ενημέρωση των τιμών αυτών των χωρών. Η συχνότητα αυτών των ερευνών κυμαίνεται από δύο έως δώδεκα φορές ανά έτος, ανάλογα με τον τόπο υπηρεσίας. Για ορισμένους τόπους υπηρεσίας, χρησιμοποιούνται στοιχεία που παρέχουν τα Ηνωμένα Έθνη.

Επί του παρόντος, οι εθνικές στατιστικές υπηρεσίες παρέχουν πληροφορίες για 25 χώρες και, για 27 χώρες, χρησιμοποιούνται οι πληροφορίες των Ηνωμένων Εθνών. Ο αντισυμβαλλόμενος πραγματοποιεί σήμερα χρονικές έρευνες («time-to-time») σε 73 χώρες.

Τα περιοδικά στοιχεία που λαμβάνονται για κάθε τόπο υπηρεσίας (ανεξάρτητα από την πηγή) μετατρέπονται με βάση το υπόδειγμα των 84 βασικών ενοτήτων. Οι λεπτομερείς αυτοί δείκτες ανά βασική ενότητα συγκρίνονται με τα αποτελέσματα του αντίστοιχου δείκτη Βρυξελλών και χρησιμοποιούνται για την ενημέρωση των βασικών ισοτιμιών που υπολογίστηκαν κατά την τελευταία έρευνα για τις τιμές στον τόπο υπηρεσίας (βλέπε σημείο 2.1.4 και παράρτημα 1). Η γενική αυτή οικονομική ισοτιμία διαιρείται τότε με την ισχύουσα επίσημη ισοτιμία σύμφωνα με τα επίσημα στοιχεία που δημοσιεύει η Επιτροπή (που χρησιμοποιείται για τον προϋπολογισμό) για να υπολογιστεί ο διορθωτικός συντελεστής που πρέπει να εφαρμόζεται.

2.2. Αντίστοιχοι ρόλοι των ΓΔ RELEX/Eurostat/Αντισυμβαλλομένου/ Αντιπροσωπειών

Οι αντιπροσωπείες συμμετέχουν ουσιαστικά στις περιοδικές έρευνες για τον προϋπολογισμό των οικογενειών και στις περιοδικές έρευνες για τις τιμές. Ο αντισυμβαλλόμενος είναι υπεύθυνος για το μεγαλύτερο μέρος της επιτόπου εργασίας και της ηλεκτρονικής εργασίας, που του αναθέτει η Eurostat. Η Eurostat είναι υπεύθυνη για τον καθορισμό του ετήσιου προγράμματος εργασίας με τη ΓΔ Εξωτερικές Σχέσεις, για τον καθορισμό της μεθοδολογίας με διαβουλεύσεις με την ομάδα εργασίας σχετικά με το άρθρο 64 του κανονισμού υπηρεσιακής κατάστασης (που περιλαμβάνει αντιπροσώπους των κρατών μελών), καθώς και για την παροχή των τελικών αποτελεσμάτων του συστήματος. Η Eurostat πραγματοποιεί καθημερινά κάθε έλεγχο που κρίνει απαραίτητο για την παρακολούθηση της επαγγελματικής ποιότητας των αποτελεσμάτων που παρέχει ο αντισυμβαλλόμενος. Η ΓΔ Εξωτερικές Σχέσεις λαμβάνει τα τελικά αποτελέσματα (προτάσεις διορθωτικών συντελεστών που εφαρμόζονται στις αποδοχές) της Eurostat κάθε έξι μήνες και πρέπει να τα υποβάλλει προς έγκριση στο Συμβούλιο κάθε έξι μήνες. Η ΓΔ Εξωτερικές Σχέσεις διατηρεί επίσης αλληλογραφία και διαρκείς επαφές με τις αντιπροσωπείες. Η πολύ στενή σχέση εργασίας μεταξύ όλων αυτών των ομάδων εξασφαλίζει άριστα αποτελέσματα.

3. ΠΡΟΣΦΑΤΕΣ ΚΑΙ ΠΡΟΓΡΑΜΜΑΤΙΣΜΕΝΕΣ ΒΕΛΤΙΩΣΕΙΣ

Η μεθοδολογία και οι πρακτικές τεχνικές που χρησιμοποιούνται για τον υπολογισμό των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι σε αντιπροσωπείες εκτός της Ευρωπαϊκής Ένωσης υπόκεινται σε διαρκή αναθεώρηση και τελειοποίηση, αφενός λόγω επαγγελματικής βούλησης να βελτιωθούν τα αποτελέσματα, αφετέρου υπό την πίεση εξωτερικών γεγονότων. Οι σημαντικές προτάσεις σχετικά με τη μεθοδολογία συζητούνται πρώτα σε συνεδριάσεις της ομάδας εργασίας για το άρθρο 64 του κανονισμού υπηρεσιακής κατάστασης, εφόσον προτού εφαρμοστεί οποιαδήποτε τροποποίηση πρέπει να επιτευχθεί ομοφωνία.

Η Eurostat είναι πεπεισμένη ότι τα αποτελέσματα που λαμβάνονται με αυτό το σύστημα είναι καλής ποιότητας και τα πλέον ενδεδειγμένα για τον καθορισμό αξιόπιστων διορθωτικών συντελεστών εκτός Ευρωπαϊκής Ένωσης. Οι παρατηρήσεις που ακολουθούν αναφέρουν πρόσφατες βελτιώσεις ή δυνατότητες βελτίωσης για το μέλλον.

3.1. Νέα ταξινόμηση βασιζόμενη στην COICOP και μείωση του αριθμού βασικών ενοτήτων

Η χρησιμοποίηση ονοματολογίας που βασίζεται στην COICOP που περιλαμβάνει 84 βασικές ενότητες έγινε δεκτή από την ομάδα εργασίας για το άρθρο 64, κατά τη συνεδρίαση του Ιουνίου 1999, ενόψει της εφαρμογής της το 2000. Οι βασικές ενότητες αποτελούν ομάδες προϊόντων που παρουσιάζουν παρόμοια χαρακτηριστικά. Αποτελούν το χαμηλότερο επίπεδο για το οποίο υπάρχει στάθμιση των δαπανών, η οποία επιτρέπει ένα συνδυασμό σε ανώτερα επίπεδα. Η ονοματολογία που χρησιμοποιήθηκε το 1999 περιελάμβανε 173 βασικές ενότητες.

Από προσομοιώσεις αποδείχθηκε ότι η χρησιμοποίηση και των δυο ονοματολογιών έδινε παρόμοια αποτελέσματα. Ωστόσο, με τη μείωση του αριθμού βασικών ενοτήτων τα λεπτομερή αποτελέσματα είναι πιο σταθερά, διότι τα προϊόντα κάθε βασικής ενότητας είναι πιο αντιπροσωπευτικά.

Εξάλλου, ο μειωμένος αριθμός βασικών ενοτήτων επιτρέπει αποτελεσματικότερη επιλογή των προϊόντων (βλέπε κατάλογο στο σημείο 3.2.1).

Πρέπει να τονιστεί ότι όλοι οι μεγάλοι διεθνείς οργανισμοί χρησιμοποιούν τώρα τις ονοματολογίες που βασίζονται στην COICOP για τους δείκτες τιμών τους και για τις συγκρίσεις του κόστους διαβίωσης. Επομένως η χρησιμοποίηση της νέας αυτής ονοματολογίας ενίσχυσε την ανταλλαγή πληροφοριών με τα Ηνωμένα Έθνη, τον ΟΟΣΑ, τις εθνικές στατιστικές υπηρεσίες, κ.λπ.

Ο πλήρης κατάλογος των βασικών ενοτήτων παρατίθεται στο παράρτημα 3.

3.2. Έρευνες για τις τιμές στις Βρυξέλλες και στους τόπους υπηρεσίας

3.2.1. Η Eurostat αναθεώρησε πρόσφατα τον κατάλογο αναφοράς των ορισμών των προϊόντων (Φεβρουάριος 2001). Ο προηγούμενος κατάλογος, που βασιζόταν στον κατάλογο που χρησίμευε για τον υπολογισμό των διορθωτικών συντελεστών των υπαλλήλων που είναι διορισμένοι μέσα στην Ευρωπαϊκή Ένωση, δεν αντιστοιχούσε πάντα σε αγορές που είναι εντελώς διαφορετικές από τις ευρωπαϊκές αγορές. Ο κατάλογος αυτός περιείχε πάνω από 3.000 ορισμούς, αλλά, στους περισσότερους τόπους υπηρεσίας, ήταν δύσκολο να βρεθούν προϊόντα που αντιστοιχούν σε πάνω από 500 ορισμούς.

Ο νέος κατάλογος περιέχει 600 ορισμούς καλύτερα προσαρμοσμένους στις εξωκοινοτικές συγκρίσεις (βλέπε παράδειγμα στο παράρτημα 2). Επομένως οι έρευνες για τις τιμές θα είναι πιο αποτελεσματικές και συγχρόνως θα παρέχονται αποτελέσματα καλύτερης ποιότητας. Εξάλλου, το σύστημα αυτό θα εξασφαλίσει μεγαλύτερη συνοχή μεταξύ των διαφόρων ειδών έρευνας για τις τιμές.

Στις Βρυξέλλες θα διεξαχθεί επίσης μια συμπληρωματική έρευνα, προκειμένου να συγκεντρωθούν τιμές για τα είδη που δεν αναφέρονται στον εναρμονισμένο κατάλογο, κυρίως για να είναι δυνατές οι συγκρίσεις με τις τιμές αγαθών και υπηρεσιών που παρέχονται γενικά στις χώρες εκτός της Ευρωπαϊκής Ένωσης.

3.2.2. Συνεχίζονται οι μελέτες σχετικά με τα προβλήματα σύγκρισης μεταξύ των αγαθών και των υπηρεσιών που παρέχονται στις Βρυξέλλες και των αντίστοιχων που παρέχονται σε λιγότερο αναπτυγμένες χώρες. Επί του παρόντος προτείνονται συστάσεις για ορισμένα συγκεκριμένα είδη στις περιπτώσεις που η φύση και η ποιότητα του εν λόγω αγαθού ή της υπηρεσίας, ή το κατάστημα που το προμηθεύει, δεν είναι προφανές ότι μπορούν να συγκριθούν άμεσα. Τα συνήθη παραδείγματα αφορούν τις οικιακές υπηρεσίες, το τηλέφωνο, το ηλεκτρικό, την ύδρευση και άλλες τιμές.

3.2.3 Η συχνότητα των περιοδικών ερευνών για τις τιμές σε ορισμένους τόπους υπηρεσίας έχει μειωθεί. Αυτοί οι τόποι υπηρεσίας έχουν επιλεγεί με κριτήρια όπως ο μειωμένος αριθμός υπαλλήλων και η ύπαρξη σταθερών και χαμηλών διορθωτικών συντελεστών.

3.3. Έρευνες για τον προϋπολογισμό των οικογενειών στους τόπους υπηρεσίας

Προκειμένου να επιτύχει μια έγκυρη διάρθρωση της κατανάλωσης για το προσωπικό που είναι τοποθετημένο σε τόπους υπηρεσίας εκτός της Ευρωπαϊκής Ένωσης, και λόγω του περιορισμένου αριθμού υπαλλήλων στους περισσότερους από αυτούς τους τόπους, η Eurostat πραγματοποίησε μια γενική έρευνα για τον προϋπολογισμό των οικογενειών, το Νοέμβριο του 1999, σε όλους τους τόπους υπηρεσίας εκτός Ευρωπαϊκής Ένωσης.

Κατά τη συνεδρίαση που πραγματοποιήθηκε στο Λουξεμβούργο, στις 21 Φεβρουαρίου 2000, η ομάδα εργασίας για το άρθρο 64 δέχθηκε την εφαρμογή μιας ενιαίας διάρθρωσης στάθμισης σε όλους τους τόπους υπηρεσίας εκτός Ευρωπαϊκής Ένωσης. Συμφωνήθηκε να γίνει μια εξαίρεση για τις χώρες του ΕΠΣ [6], για τις οποίες οι σταθμίσεις θα βασίζονται στις μέσες ενδοκοινοτικές διαρθρώσεις ανά μεγάλες ομάδες δαπανών, στο μέτρο που οι λεπτομερείς σταθμίσεις για τους ΕνΔΤΚ είναι διαθέσιμες για υποδιαίρεση. Έχουν καταρτιστεί ειδικές σταθμίσεις «ΕΠΣ» για την Τσεχική Δημοκρατία, τη Ρουμανία, τη Νορβηγία, την Ελβετία, την Ουγγαρία, την Πολωνία, την Κύπρο, τη Λιθουανία, την Εσθονία, τη Λετονία, τη Σλοβενία και την Τουρκία. Σύντομα θα είναι διαθέσιμες σταθμίσεις «ΕΠΣ» για τη Μάλτα.

[6] ΕΠΣ = Ευρωπαϊκό πρόγραμμα συγκρίσεων. Οι σχετικές χώρες είναι οι 15 χώρες της ΕΕ + οι χώρες της ΕΖΕΣ + οι υποψήφιες χώρες.

3.4. Συνεχής παρακολούθηση των τιμών στις Βρυξέλλες και στους τόπους υπηρεσίας

Άλλοτε η γενική ισοτιμία για ένα δεδομένο τόπο υπηρεσίας ενημερωνόταν με τη χρησιμοποίηση, σε γενικό επίπεδο, των αποτελεσμάτων της συνεχούς παρακολούθησης των τιμών στις Βρυξέλλες και στους τόπους υπηρεσίας. Από τον Απρίλιο του 2000, η ενημέρωση είναι λεπτομερής για τις 84 βασικές ενότητες. Η μέθοδος αυτή είναι ακριβέστερη και περιορίζει τον κίνδυνο στατιστικών σφαλμάτων.

Μελλοντικά, θα πραγματοποιούνται συχνότερα χρονικές έρευνες, οπότε τα αποτελέσματα θα είναι ακόμη ακριβέστερα.

3.5. Προθεσμίες εισαγωγής των αποτελεσμάτων των ερευνών

Η χρησιμότητα των πληροφοριών εξαρτάται κυρίως από την καταλληλότητά τους, την αξιοπιστία τους και την ταχύτητα με την οποία διαβιβάζονται. Κατά τα πρώτα έτη λειτουργίας του συστήματος, μερικές φορές έπρεπε να παρέλθουν τρία έτη ώστε τα αποτελέσματα ορισμένων ερευνών για τις τιμές και τους προϋπολογισμούς των οικογενειών να ληφθούν υπόψη στον υπολογισμό των μηνιαίων διορθωτικών συντελεστών (ακόμη και αν τα περισσότερα από τα αποτελέσματα λαμβάνονται υπόψη μέσα σε διάστημα 12 μηνών). Αυτές οι καθυστερήσεις έχουν μειωθεί σημαντικά. Ο αντισυμβαλλόμενος πρέπει να παράσχει τα αποτελέσματα εντός προθεσμίας οκτώ εβδομάδων από την ημερομηνία της έρευνας, η δε Eurostat χρειάζεται μόνο μερικές επιπλέον εβδομάδες για να τα επικυρώσει.

3.6. Τελειοποίηση της εργασίας

Στην πράξη, η υποχρέωση του κανονισμού υπηρεσιακής κατάστασης να υπολογίζονται οι διορθωτικοί συντελεστές που εφαρμόζονται στις αποδοχές για όλους τους τόπους υπηρεσίας εκτός της Ευρωπαϊκής Ένωσης (πάνω από 120) συνεπάγεται αναπόφευκτα δαπάνες. Αν και ίσως δεν ενδείκνυται να σταματήσει ο υπολογισμός των διορθωτικών συντελεστών για τους τόπους υπηρεσίας των οποίων ο διορθωτικός συντελεστής είναι μικρότερος από 100, ωστόσο θεωρείται λογικό να επαναπροσανατολιστεί η χρησιμοποίηση των πόρων, ώστε να καταβληθεί προσπάθεια στους τόπους υπηρεσίας των οποίων ο συντελεστής είναι μεγαλύτερος από 100, και τα τελευταία έτη εφαρμόστηκε αυτή η διαδικασία.

Κατά το παρελθόν, οι τοπικές («place-to-place») έρευνες στους τόπους υπηρεσίας διεξάγονταν κάθε τρία έως δέκα έτη, με βάση διάφορους παράγοντες, μεταξύ των οποίων και το επίπεδο του διορθωτικού συντελεστή (χώρες με υψηλές ή χαμηλές δαπάνες). Σήμερα, η γενική τάση είναι να περιοριστεί η συχνότητα αυτών των ερευνών.

Προβλέπεται στενή συνεργασία με τα Ηνωμένα Έθνη και τις εθνικές στατιστικές υπηρεσίες των πλέον αναπτυγμένων χωρών. Συγκεκριμένα, οι τρόποι οργάνωσης των ερευνών για τις τιμές, τις οποίες πραγματοποιούν τα Ηνωμένα Έθνη και η Eurostat είναι πλέον παρόμοιες, οπότε πρέπει να προβλεφθούν κοινές έρευνες και η χρησιμοποίηση ορισμένων στοιχείων των Ηνωμένων Εθνών.

Σε ορισμένες περιπτώσεις, μπορεί επίσης να αποφευχθεί μια νέα έρευνα για τις τιμές με τη χρησιμοποίηση των δεδομένων που διαθέτει ήδη η Eurostat στα πλαίσια του ΕΠΣ (ευρωπαϊκό πρόγραμμα συγκρίσεων). Σ' αυτό το πλαίσιο, πραγματοποιούνται τακτικά τοπικές («place-to-place») έρευνες για μια ομάδα 29 χωρών, η οποία περιλαμβάνει τα 15 κράτη μέλη της Ευρωπαϊκής Ένωσης και 14 άλλες ευρωπαϊκές χώρες. Μεταξύ αυτών η Νορβηγία και η Ελβετία αποτελούν δύο τρίτες χώρες με υψηλό κόστος.

Για να «ελέγχονται» συχνότερα τα επίπεδα των τιμών στους τόπους υπηρεσίας, πραγματοποιούνται έρευνες διπλής σκοπιμότητας (δηλαδή απλούστερες έρευνες αναφοράς), οι οποίες επιτρέπουν τη συγκέντρωση των στοιχείων για μια υποκατηγορία προϊόντων που χρησιμοποιούνται για:

- να δώσουν όλους τους υπολογισμούς που έχουν σχέση με μια κανονική χρονική έρευνα.

- να παράσχουν μια βάση δεδομένων αρκετά εκτεταμένη ώστε να είναι λογικοί οι τοπικοί υπολογισμοί.

4. ΕΦΑΡΜΟΓΗ ΤΩΝ ΔΙΟΡΘΩΤΙΚΩΝ ΣΥΝΤΕΛΕΣΤΩΝ ΣΤΙΣ ΑΠΟΔΟΧΕΣ

Κατά τη σύνταξη της παρούσας έκθεσης, 700 περίπου υπάλληλοι είναι τοποθετημένοι σε αντιπροσωπείες εκτός της Ευρωπαϊκής Ένωσης. Επί του παρόντος, οι αποδοχές εκφράζονται σε ευρώ, και οι υπάλληλοι μπορούν να ζητήσουν την καταβολή τους σε τοπικό νόμισμα (και επομένως να εφαρμοστούν στις αποδοχές τους τοπικοί διορθωτικοί συντελεστές).

Ο αριθμός υπαλλήλων που ζητούν την εφαρμογή του διορθωτικού συντελεστή στις αποδοχές τους εξαρτάται σε μεγάλο βαθμό από το επίπεδο του εν λόγω διορθωτικού συντελεστή και από τη σταθερότητα του τοπικού νομίσματος. Προς το παρόν, αυτό αφορά 100 περίπου υπαλλήλους.

Δυνάμει των ειδικών και μεταβατικών διατάξεων, σε ορισμένες περιπτώσεις πραγματοποιήθηκαν πληρωμές σε τρίτο νόμισμα (π.χ. πληρωμές σε δολάριο ΗΠΑ στις χώρες της πρώην Σοβιετικής Ένωσης).

ΠΑΡΑΡΤΗΜΑ 1

Σχέδιο του τρόπου υπολογισμού των διορθωτικών συντελεστών που εφαρμόζονται στις αποδοχές των υπαλλήλων που είναι τοποθετημένοι σε αντιπροσωπείες εκτός της Ευρωπαϊκής Ένωσης.

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ 2

Μερικά παραδείγματα ορισμού ενός προϊόντος στον πρότυπο κατάλογο που χρησιμοποιείται στις περιοδικές έρευνες για τις τιμές στους τόπους υπηρεσίας εκτός της Ευρωπαϊκής Ένωσης.

>ΘΕΣΗ ΠIΝΑΚΑ>

ΠΑΡΑΡΤΗΜΑ 3

Συγκέντρωση σε 84 βασικές ενότητες των ορισμών των προϊόντων που αναφέρονται στον πρότυπο κατάλογο που χρησιμοποιείται κατά τις περιοδικές έρευνες για τις τιμές στους τόπους υπηρεσίας εκτός της Ευρωπαϊκής Ένωσης.

Η ονοματολογία COICOP σε 84 βασικές ενότητες

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΑΡΑΡΤΗΜΑ 4

Τόποι υπηρεσίας εκτός της Ευρωπαϊκής Ένωσης για τους οποίους οι διορθωτικοί συντελεστές που εφαρμόζονται στις αποδοχές βρίσκονται στο στάδιο κατάρτισης

>ΘΕΣΗ ΠIΝΑΚΑ>